tomron87/hebrew-wikipedia-sentences-corpus huggingface dataset:
באולימפיאדת פריז שנערכה בתחילת אוגוסט הוא סיים במקום 25 בריצת 3000 מטר מכשולים בתוצאה של 8:25.86 דקות.
באליפות העולם שנערכה בטוקיו, יפן בספטמבר זכה במדליית זהב בריצת 3000 מטר מכשולים בתוצאה של 8:33.88 דקות, לפני אלוף העולם היוצא סופיאן אל-בקאלי ממרוקו (8:33.95 דקות) ואדמונד סרם מקניה (8:34.56 דקות).
ג'ורדן רוברט פארמר הוא כדורסלן עבר אמריקאי-ישראלי יהודי ששיחק בעמדת הרכז.
פארמר נולד, גדל והתחנך בלוס אנג'לס.
הוא בן לשחקן בייסבול מקצועני לשעבר, ממוצא אפרו-אמריקאי ולאם אמריקאית יהודייה.
בגיל שנתיים התגרשו הוריו, אמו נישאה בשנית למהגר יהודי מישראל.
בשנים 2004–2006 שיחק בליגת המכללות במדי אוניברסיטת קליפורניה בלוס אנג'לס, והיה לשחקנה המוביל.
הוא נבחר במקום ה-26 בסבב הראשון בדראפט ה-NBA 2006 על ידי לוס אנג'לס לייקרס והצטרף לליגת ה-NBA.
בעונת , עונתו הראשונה במדי הלייקרס, פארמר מיעט לקבל דקות משחק.
הרכז הראשון באותה עונה בשורות הלייקרס היה סמוש פארקר.
במהלך עונה זו הוא קבע תקדים היסטורי כאשר שיחק בשתי קבוצות שונות באותו יום: ב-1 באפריל 2007 שיחק הן במדי קבוצה מה-NBDL, והן במדי הלייקרס מאוחר יותר באותו היום - דבר שלא קרה קודם לכן.
במהלך עונה זו קלע פארמר 4.4 נקודות בממוצע למשחק.
בקיץ 2006 השתתף במחנה קיץ של ארגון זרעים של שלום, ושנתיים לאחר שזכה להצלחה בליגת ה-NBA, השתתף במחנה של נוער ישראלי ופלסטיני בישראל.
בעונת , קיבל יותר דקות משחק והשתלב ברוטציה של הקבוצה.
במהלך עונה זו הוא זכה עם הלייקרס באליפות המערב, בדרך להגעה לגמר ה-NBA שם הפסידה הקבוצה לבוסטון סלטיקס 2-4 בסדרה.
במהלך עונה זו ממוצעיו של פארמר עמדו על 9.1 נקודות, 2.3 אסיסטים ו-2.7 ריבאונדים.
פארמר הפגין יכולת טובה בחודשיים הראשונים של עונת כאשר קלע 7.9 נקודות ב-20 דקות בממוצע למשחק, אך נפצע במשחק מול מיאמי היט ב-20 בדצמבר 2008, ועקב כך נעדר לתקופה ארוכה.
הוא סיים את העונה עם זכייה עם הלוס אנג'לס לייקרס באליפות ה-NBA הראשונה שלו, לאחר ניצחון בגמר על אורלנדו מג'יק.
גם בעונת זכה פארמר באליפות NBA במדי הלייקרס, כאשר העמיד ממוצעים של 7.2 נקודות ו-1.5 אסיסטים ב-18 דקות בממוצע.
בעונת עבר פארמר לניו ג'רזי נטס וחתם ל-3 שנים בקבוצה תמורת 12 מיליון דולר, ושם מספר דקות המשחק של ג'ורדן פארמר עלו משמעותית ליותר מ-25 דקות למשחק, וכך גם כמות הנקודות – 9.6 נק' למשחק והאסיסטים – חמישה אסיסטים למשחק.
בעקבות השביתה ב-NBA לפני תחילת עונת , חתם פארמר במכבי תל אביב.
במהלך תקופתו הקצרה בישראל הפגין פארמר יכולת משחק משובחת שלאחריה חזר לניו ג'רזי.
ב-3 ביולי הוא הועבר בטרייד לאטלנטה הוקס כחלק מעסקת ג'ו ג'ונסון.
מספר ימים לאחר ביצוע הטרייד ביקש פארמר מהנהלת ההוקס לבצע Buy-Out על חוזהו בקבוצה ולהשתחרר ממנה כדי לחתום בקבוצת אנאדולו אפס הטורקית שהתעניינה בשירותיו.
ב-11 ביולי 2012, חזר פארמר לאירופה כאשר חתם באנאדולו אפס הטורקית לשלוש עונות.
ב-10 ביולי 2013 חתם פארמר על חוזה לשנה בלוס אנג'לס לייקרס ובכך השתחרר מחוזהו באנאדולו אפס הטורקית.
בקיץ 2014 חתם בלוס אנג'לס קליפרס, אך השתחרר מחוזהו בינואר וחתם בדרושפאקה מהליגה הטורקית עד לסיום העונה.
ביולי 2015 חתם לעונה אחת במכבי תל אביב עם אופציה לעונה נוספת.
ב-10 בינואר 2016 שוחרר מהקבוצה וכחודשיים וחצי לאחר מכן חזר ל-NBA וחתם בממפיס גריזליס.
לקראת עונת חתם בקבוצת סקרמנטו קינגס אולם נופה מסגל הקבוצה לאחר שני משחקים בלבד.
ג'ורדן נגד בירד: אחד על אחד הוא משחק וידאו נפוץ בזמנו שבו השחקן משתתף בהדמיית משחק כדורסל ויכול לבחור לשחק כבן דמותו של מייקל ג'ורדן או של לארי בירד, שהיו מגדולי שחקני ה-NBA בכל הזמנים.
המשחק נקרא גם "אחד על אחד: מייקל ג'ורדן ולארי בירד" (One on One: Michael Jordan and Larry Bird).
המשחק יצא עבור מחשבי קומודור 64 ו-128 של חברת קומודור, ועבור מחשבי IBM PC מתוצרת חברת IBM בשנת 1988, עבור קונסולת המשחקים סגה מגה דרייב ב-1992, ועבור קונסולות המשחקים מתוצרת נינטנדו: Nintendo Entertainment System בשם "Jordan vs.
Bird: Super One on One" ב-1989 וגיים בוי ב-1992. המשחק פותח לראשונה על ידי חברת משחקי המחשב והווידאו Electronic Arts.
המפתחת של גרסת הגיים בוי היא חברת Imagineering.
משחק זה הוא משחק המשך ל"אחד על אחד" שבו התמודדו הדמויות של בירד ודוקטור ג'יי.
ג'ורדן בריאן הנדרסון הוא כדורגלן אנגלי המשחק בעמדת הקשר המרכזי בברנטפורד מהפרמייר ליג ובנבחרת אנגליה.
הנדרסון גדל במחלקת הנוער של סנדרלנד, ובשנת 2008 עלה לקבוצה הבוגרת של המועדון.
ב-1 בנובמבר 2008 ערך את הופעת הבכורה שלו בפרמייר ליג, כשנכנס כמחליף בהפסד 0–5 לצ'לסי.
בהמשך העונה הושאל לקובנטרי סיטי מליגת המשנה, ולאחר שחזר לסנדרלנד בקיץ 2009 שיחק במדיה שנתיים נוספות.
את שערו הראשון בקריירה כבש במשחק מול ברמינגהאם סיטי במסגרת גביע הליגה.
ב-19 בדצמבר 2010 כבש את שער הבכורה שלו בפרמייר ליג, במשחק מול מנצ'סטר סיטי.
בעונתו הראשונה בקבוצה סיים את העונה עם 33 הופעות ליגה.
בעונת 2010–2011 נעשה לבורג מרכזי בקישור הקבוצה וסיים עם שלושה שערי ליגה ב-39 הופעות.
ב-9 ביוני 2011 חתם בליברפול עבור סכום שנע בין 16 ל-20 מיליון ליש"ט.
את הופעת הבכורה שלו בקבוצה ערך במחזור הראשון של הפרמייר ליג, במשחק מול סנדרלנד, קבוצתו לשעבר שם התקבל בקבלת פנים מעורבת על ידי הקהל המקומי.
ב-27 באוגוסט 2011 כבש את שער הבכורה שלו בקבוצה, במשחק מול בולטון וונדררס באצטדיון אנפילד.
בעונתו הראשונה בקבוצה זכה עמה בגביע הליגה.
את העונה הראשונה במועדון סיים עם שני שערים ב-44 הופעות.
בעונת 14–2013 ביסס את עצמו כשחקן הרכב קבוע בליברפול עם 25 הופעות ליגה וחמישה שערים.
ב-29 בספטמבר 2013 הגיע ל-100 הופעות במדי הקבוצה, בניצחון ליברפול 1–3 על סנדרלנד.
לאחר עזיבתו של סגן הקפטן, דניאל אגר, בתחילת עונת 2014/2015, מונה הנדרסון כסגן הקפטן בהיעדרו של הקפטן הראשון סטיבן ג'רארד.
ב-29 בנובמבר 2014 הופיע לראשונה כקפטן ליברפול בפריימר ליג במשחק מול סטוק סיטי.
ב-2 בדצמבר הגיע ל-150 הופעות במועדון, במשחק זה הוא כבש שער בניצחון 1–3 על לסטר סיטי.
הנדרסון שימש כקפטן במרבית משחקי הקבוצה בעונה זו בעקבות פציעות או מנוחה להן זכה ג'רארד.
ב-23 באפריל 2015 חתם על הארכת חוזה לחמש שנים בליברפול בשווי 100,000 ליש"ט לשבוע.
לאחר עזיבתו של ג'רארד ביוני 2015 התמנה לקפטן ליברפול.
בספטמבר 2018 חתם על חוזה חדש במועדון לחמש שנים,לאחר שהוביל את המועדון לגמר ליגת האלופות הראשון שלו מזה למעלה מעשור.
לאחר חתימת החוזה הדגיש את כוונותיו להישאר בליברפול לאורך זמן רב ככל האפשר ולאורך הקריירה כולה.
בעונת 2018/2019 זכה בליגת האלופות עם ליברפול וזכה להניף את הגביע בתור הקפטן האנגלי הראשון מאז ג'ון טרי 2012 שזוכה להניף את גביע ליגת האלופות.
באותה שנה גם הניף את גביע הסופר קאפ האירופי לאחר ניצחון קבוצתו על צ'לסי וגם את גביע העולם למועדונים בו ניצחה קבוצתו את פלמנגו הברזילאית.
בסיום עונת 2019/2020 הניף גם את צלחת האליפות לאחר שזכה בה עם הקבוצה.
הוא גם זכה בסיום עונה זו בתואר כדורגלן השנה בליגה האנגלית מטעם התאחדות עיתונאי הכדורגל לעונת 2019/2020. הוא גם זכה בפרס שחקן העונה של ליברפול.
באוגוסט 2021 האריך את חוזהו בליברפול עד 2025.
ביולי 2023 חתם באל-אטיפאק מליגת העל הסעודית עבור 14 מיליון יורו ושכר של 700 אלף ליש"ט בשבוע.
ב-15 ביולי 2025 חזר לפרמייר ליג וחתם לשנתיים בברנטפורד.
לזכותו של הנדרסון 27 הופעות במדי הנבחרת הצעירה של אנגליה, בהן כבש ארבעה שערים, והיה חלק מסגל הנבחרת לאליפות אירופה לנבחרות צעירות שנערכה בדנמרק בשנת 2011.
בשנת 2010 ערך את הופעת הבכורה שלו בנבחרת אנגליה, במשחק מול נבחרת צרפת, והיה חלק מסגל הנבחרת למשחקי יורו 2012, בו הודחה ברבע הגמר.
הנדרסון פתח בהרכב הנבחרת בשני משחקיה הראשונים במונדיאל 2014, אך היא הודחה עוד לפני המשחק האחרון בשלב הבתים.
היה בסגל הנבחרת למונדיאל 2018, שם נבחרתו הגיעה על לחצי גמר ושם הפסידה לקרואטיה 1–2. הבקיע את שערו הראשון בנבחרת במסגרת שלב רבע הגמר ביורו 2021 בניצחון על נבחרת אוקראינה 0–4.
נכלל בסגל נבחרת אנגליה לטורניר מונדיאל 2022. במשחק שמינית הגמר מול כבש הנדרסון את השער הראשון במשחק, שנגמר בניצחון נבחרתו 0–3.
הנדרסון אוהד את קבוצת סנדרלנד וישב בגמר גביע הליגה 2014 עם אוהדי הקבוצה, בעת שהיה שחקן בליברפול.
באותו יום בו נבחר לתפקיד קפטן ליברפול, הוכרז כי הוא יופיע לצד ליונל מסי על שער המהדורה הבריטית של FIFA 16.
להנדרסון ואשתו רבקה ברנט שלושה ילדים.
אביו, בריאן, שוטר לשעבר חובב כדורגל, גבר על סרטן הפה במהלך הקריירה של בנו בליברפול, והצליח להשתתף בגמר ליגת האלופות 2019 במדריד.
הנדרסון הקדיש לו את הזכייה.
במהלך התפשטות נגיף הקורונה בבריטניה, יצר קשר, כקפטן ליברפול, עם חברי הנהלת ליגת הפרמייר ליג על מנת לארגן קרן לנפגעי נגיף הקורונה שתגייס מיליוני פאונד.
הרעיון שלו היה שכדורגלני הפרמיירליג יתרמו לקרן לעובדי שירות הבריאות הלאומי.
כדורגלן השנה בליגה האנגלית (התאחדות עיתונאי הכדורגל): 2019/2020
ג'ורדן טוֹדוֹסִי היא שחקנית קנדית, מוכרת בשל השתתפותה בסדרות הנעורים הקנדיות "לחיות עם דרק" בתור ליזי מקדונלד ו"דגראסי - הדור הבא" בתור הטרנסג'נדר אדם טורס, עליו זכתה בפרס ג'מיני.
ג'ורדן טודוסי נולדה וגדלה בטורונטו, אונטריו, קנדה.
היא החלה לשחק בגיל צעיר בסדרות טלוויזיה ובסרטים.
בשנת 2005, כשהיא בת 10, קיבלה את אחד התפקידים הראשיים של ליזי מקדונלד בסדרת הנעורים הקנדית "לחיות עם דרק", במשך ארבע עונות הסדרה עד לסיומה בשנת 2009. טודוסי גילמה את ליזי גם בסרט הטלוויזיה משנת 2010 שבא בעקבות הסדרה, "נופש עם דרק" ומהווה סרט המשך.
בשנת 2005 שיחקה לצד ג'וליאן מור בסרט "זוכת הפרסים מדיפיאנס, אוהיו" ולצד וין דיזל בסרט "גבר מי שמטפלת".
היא שיחקה בסרט "התינוקת סנטה" (2006), בו גילמה את אמיליה, וברט "מלאך האבן" (2007) את דמותה של לוטי בת ה-9. בנוסף שיחקה בתפקיד אורח בסדרות הטלוויזיה "פתאום כוכבת" (2006) ו- "נקודת שבירה" (2008).
בשנת 2010 התפרסמה עוד יותר כאשר לוהקה בתור הטרנסג'נדר אדם טורס לעונה העשירית של סדרת הנעורים "דגראסי: הדור הבא", בה היא שיחקה עד לעונה ה-13 בשנת 2013. התפקיד זיכה אותה בפרס ג'מיני להופעה הטובה ביותר בסדרת או תוכנית ללידים ונוער בשנת 2011.
בשנת 2015 שיחקה לצד הנרי רולינס ובובו סטיוארט במותחן "He Never Died".
באותה השנה שיחקה בתור טרייסי בסדרת המדע הבדיוני הקנדית "נצורים", ששודרה בנטפליקס בכיכובה של ג'נט מקארדי.
בשנת 2018 התארחה בסדת הדרמה המשטרתית "חוקרות בשטח".
בשנת 2019 התארחה בסדרה "הדסון ורקס" המהווה ספין-אוף לסדרה "המפקח רקס", והיא גם דיבבה בסדרה "לך מפה, יוניקורן!".
+שנהסרטתפקידהערות2005גבר מי שמטפלתילדהזוכת הפרסים מדיפיאנס, אוהיוטאף ריאן בגיל 92007מלאך האבןלוטי 2015הוא מעולם לא מתאנדראהReignצ'רלי2020The Marijuana ConspiracyסאליTBADelia's GoneרפסודיViennaרובין
ג'ורדן אלכסנדר ספית' הוא שחקן גולף מקצועני אמריקאי.
ספית' הצליח כבר בגיל 21 לזכות בטורניר ראשי והיה בכך לצעיר ביותר לזכות בתואר כזה אחרי טייגר וודס שזכה בטורניר בהיותו צעיר ממנו ב-155 ימים.
באותה שנה כבר דורג במקום השני בעולם.
בשנת 2015 זכה ספית' בשני טורנירים ראשיים: טורניר המאסטרס שם זכה כמקובל ללבוש את המקטורן הירוק המוענק לזוכים תוך שהוא משווה את שיאו של טייגר וודס בתוצאה של 18 מתחת לרף (Under Par), ובאליפות ארצות הברית.
ג'ורדן וזהו היא סדרת טלוויזיה אמריקאית מסוגת קומדיית מצבים, ששודרה בערוץ ניקלודיאון בארצות הברית מ-7 בינואר 2007 ועד 5 באפריל 2008.
הסדרה עוקבת אחר מעלליו של ג'ורדן לואיס, מתבגר שעבר ממקום מגוריו בעיר ליטל רוק שבארקנסו אל לוס אנג'לס שבקליפורניה בשל גירושי הוריו.
ג'ורדן נאלץ לעבוד בדיינר של סבו הזעפן, והוא מנסה לשרוד בחייו החדשים שלאחר המעבר בעזרתם של אחותו השטותניקית הקטנה, בת דודתו הביקורתית שככל הנראה מאוהבת בו ואמו היותר מדי מגוננת, שנראה כי היא יודעת על כל תעלול שבכוונתו לעולל עוד לפני שהוא מעלה אותו על הדעת.
העונה הראשונה, לה היו 14 פרקים, שודרה בין 7 בינואר 2007 ל-10 באוגוסט 2007. העונה השנייה צולמה באולפן עם קהל חי, והחלה בשידוריה ב-16 בספטמבר באותה השנה עד ל-2 במרץ 2008 והיו לה 13 פרקים, ששניים מהם היו למעשה פרק אחד בעל שני חלקים.
לסדרה תוכננה עונה שלישית, ואף הספיקו לצלם עבורה שלושה פרקים, אולם הפקתה של העונה השלישית הופסקה באמצע עקב שביתת איגוד התסריטאים האמריקאי באותה העת, והם התווספו לבסוף לעונה השנייה, לה היו לאחר מכן 16 פרקים בחישוב הכללי.
השביתה גרמה לכלל הפקותיהן של תוכניות הטלוויזיה המתוסרטות להיעצר בשיאן, תוך שהשלכותיה הכלכליות על תעשיית הטלוויזיה היו עצומות, ובעקבותיה החליטו בערוץ ניקלודיאון שלא לחכות לסיומה של השביתה וחידוש הצילומים והביאו לביטולה של הסדרה.
ג'ורדן ג'יימס לואיס (מגולם על ידי ג'יימס צ'ארלס לואיס), הדמות הראשית בסדרה.
ג'ורדן הוא נער בן 16 שבדרך כלל מדבר מבלי לחשוב פעמיים לפני כן.
הוריו גרושים, והוא עובר עם אמו ואחותו מליטל רוק ללוס אנג'לס כדי לגור עם סבם.
חבריו הטובים ביותר הם ג'ואקין מונטז וטוני לי.
ג'ורדן אוהב לשחק כדורסל, אמנם את רוב זמנו הוא מבלה על הגריל בדיינר של סבו.
בעונה הראשונה הוא יוצא עם טמיקה, אמנם הם מספיקים להיפרד עד העונה השנייה.
מושא האהבה החדש של ג'ורדן היא אוטום ויליאמס.
ג'ואקין אוסמנדו מונטז (מגולם על ידי אדי מרטין), חברו הטוב של ג'ורדן לואיס.
ג'ואקין מתכנן קריירה פוליטית בעתיד (כמו שאר בני משפחתו, למעט אביו השוטר), ולכן אינו אוהב לטעות משום שאז טעויות אלו ייכנסו לרפרטואר הסופי שלו.
הוא סומך על ג'ורדן ועל חבריו האחרים שיעזרו לו להיכנס לקטע החברתי.
טוני לי (מגולם על ידי ג'סטין צ'ון), חברו הטוב השני של ג'ורדן לואיס ולעיתים אויבו.
חברותם של טוני וג'ורדן מוגדרת כאויבות בפגישתם הראשונה במגרש הכדורסל, אולם כשטוני מתחיל לעבוד בדיינר של סבו של ג'ורדן הם הופכים לחברים טובים.
טוני וג'ורדן מתחרים כל הזמן על בנות, במיוחד על אוטום, מושא האהבה החדש של ג'ורדן.
טנגי קאנינגהאם (מגולמת על ידי רייבן גודווין), בת דודתו של ג'ורדן והמבקרת הכי קשוחה שלו.
טנגי מודאגת שתדמיתו של ג'ורדן תיפגע בעיר הגדולה של לוס אנג'לס.
היא אובססיבית לגבי טוני מאחר שהיא מאוהבת בו, כמו שנראה לעין בכל פרק, ואחת מהמטרות העיקריות שלה היא לעקוף את אופרה וינפרי בעושר ובתהילה.
מוניקה לואיס (מגולמת על ידי קריסטן קומבס), אחותו הקטנה בת ה-9 של ג'ורדן שעוקבת אחריו כל שעות היממה.
לא רק שמוניקה לא מפריעה לג'ורדן, הוא תמיד רוצה לדעת מה היא עושה בכל רגע ונתון ואיך הוא יכול לעזור לה.
כשהוא מתחיל להתעלם ממנה היא מבקשת מטוני לקחת אותה לבית הספר.
יש לה שתי בובות להן היא קוראת "פוניקה" ו"שוניקה".
היא אוהבת לצפות בסרטי די.וי.די ולאכול צ'יפס.
פמלה קאנינגהאם לואיס (מגולמת על ידי שנאיה אקיאס), אמו של ג'ורדן שלטענתו יש לה "עיניים מאחורי הראש".
פמלה עברה עם משפחתה חזרה אל לוס אנג'לס, והם חוזרים לגור בבית/מסעדה של סבא.
היא סופר מגוננת על ג'ורדן.
גראנט קאנינגהאם (מגולם על ידי בו בילינגסלי), סבם של ג'ורדן, מוניקה וטנגי ואביה של פמלה.
גראנט בעל דיינר מקומי לאורך תקופה יותר ארוכה משמישהו יכול לזכור.
הוא מצפה למשמעת וסדר מכל אחד ואחת (במיוחד מג'ורדן וטנגי).
רוב האנשים מאמינים שהוא מכין את מנת המקרוני והגבינה הטובה ביותר בלוס אנג'לס.
הוא מרבה למעוד ברשת של מוניקה ולקנות לה כל דבר שרק תבקש.
טמיקה ניוסם (מגולמת על ידי צ'לסי האריס; עונה ראשונה), הייתה חברתה הטובה ביותר של טנגי ומושא אהבתו הראשון של ג'ורדן.
היא החלה להתאהב בג'ורדן מפני שהתנהג בצורה קשוחה, והשניים יצאו לתקופה קצרה, אולם אז היא הבינה שהיא לא באמת אוהבת בנים רעים והם נפרדו.
טמיקה הייתה בחורה נחמדה ונאה, אולם היא לא הייתה מעוניינת בג'ורדן באותה מידה שהוא היה מעוניין בה.
היא לא מופיעה בעונה השנייה משום שעברה לגור במקום אחר.
אוטום ויליאמס (מגולמת על ידי צ'לסי טאווארס; עונה שנייה), הנערה החדשה בעיר שרק עתה עברה עם משפחתה לגור בשכונה.
היא מקסימה, מתוקה ורציונלית, אף אחד לא יכול לנחש שהיא הדוגמנית השכנה.
אוטום וג'ורדן אוהבים לבלות יחד ועד מהרה הם הופכים ידידים קרובים וטובים, ועם הזמן החברות שלהם מתפתחת לכדי מערכת יחסים בין השניים.
ג'ורדן זכריה לוקאקו מנאמה מוקלנגה (נולד ב-25 ביולי 1994) הוא כדורגלן בלגי המשחק בעמדת המגן השמאלי באדנספור מליגת המשנה הטורקית.
אחיו הוא הכדורגלן רומלו לוקאקו.
לוקאקו שיחק בצעירותו במספר קבוצות נוער עד שבגיל 12 הגיע למחלקת הנוער של אנדרלכט.
ב-1 בדצמבר 2011 ערך את הופעת הבכורה שלו בקבוצה הבוגרת בניצחון 1–2 נגד א.א.ק.
אתונה במסגרת שלב הבתים של הליגה האירופית.
ב-6 באפריל 2012 ערך את הופעת הבכורה שלו בליגה בתיקו 0-0 נגד סטנדרד לייז'.
עד לסיום העונה רשם עוד 5 הופעות בליגה.
ב-27 באוגוסט 2013 הושאל לאוסטנדה על מנת לצבור דקות משחק.
בתחילת קיץ רכשה אוסטנדה את כרטיס השחקן שלו.
ב-1 באוגוסט 2015 הבקיע את שער הבכורה שלו בקריירה בניצחון 1–2 נגד וסטרלו.
ב-10 באוקטובר 2015 ערך את הופעת הבכורה שלו בנבחרת בלגיה בניצחון 1–4 נגד .
ג'ורדן הוא בנו של רוג'ר לוקאקו, שיאן ההופעות של נבחרת זאיר.
ג'ורדן קייל בארט הוא דוגמן אוסטרלי.
כשהיה בן 14 אותר בארט על ידי מאתר כישרונות (סקאוטר).
בארט דגמן, בין היתר, בקמפיינים של טום פורד, קלווין קליין, ורסצ'ה, רוברטו קוואלי ו-Moschino.
הוא הופיע על השערים של ווג אוסטרליה ווג טורקיה (הגבר היחידי בשנת 2017), Magazine 10, The London Times ו-Numéro.
בדצמבר 2016 בחר בו אתר Models.com לדוגמן השנה.
ג'ורדן רוס בלפורט הוא סופר יהודי-אמריקאי, מרצה וסוחר מניות בעברו.
בשנת 1999 הוא הודה באשמה בנוגע להונאה ולפשעים נוספים הסובבים סביב הרצת מניות וסחר במרמה.
בלפורט ישב 22 חודשים בכלא לאחר הסכם טיעון בו קוצר עונשו בתמורה לחשיפת אישים נוספים הקשורים למרמה ולעבירות.
הוא פרסם ספר בשם "הזאב מוול סטריט", שעובד לסרט ואת בן דמותו גילם שם השחקן לאונרדו דיקפריו.
בלפורט נולד בשנת 1962 ברובע הברונקס, ניו יורק, למשפחה יהודית.
הוריו ליאה ומקס בלפורט התפרנסו מראיית חשבון, והוא גדל בבייסייד קווינס.
לאחר שסיים לימודי בית ספר תיכון וטרם שהחל לימודים במכללה, הוא הרוויח 20,000 דולרים ממכירת גביעי גלידה יחד עם חבר ילדות בשם אליוט לוואנשטרן.
למד תואר ראשון בביולוגיה באמריקן יוניברסיטי.
הוא תכנן להשתמש בכסף שחסך ממכירת גלידה לצורך מימון לימודי רפואת שיניים במוסד הוותיק ביותר לכך בארצות הברית.
הוא פרש מלימודי רפואת השיניים לאחר יום אחד בלבד, זאת לאחר שדיקן הפקולטה אמר לו: "עידן הזהב של רפואת השיניים תם.
אם אתה כאן כדי להרוויח הרבה כסף אז אתה במקום הלא נכון".
בלפורט החל לעבוד בלונג איילנד כאיש מכירות עצמאי מדלת לדלת למוצרי בשר ודגים.
בראיונות שנערכו עמו ובספר שכתב הוא סיפר שהעסק נחל הצלחה גדולה.
העסק שלו גדל, הוא החל להעסיק סוכנים ואנשי מכירות ומכר 2.3 טונות של בשר בקר ודגים בשבוע.
אולם, עסק זה קרס והוא נאלץ להגיש בקשה לפשיטת רגל בגיל 25. לדבריו, חבר של המשפחה סידר לו ראיון עבודה בתור סוכן מניות מתלמד בחברת ל.פ רוטשילד.
אחרי יום שני השחור שאירע בשנת 1987, החברה נכנסה לבעיות כלכליות והם נאלצו לפטר אותו ומספר עובדים נוספים.
בלפורט יסד את חברת "סטראטון אוקמונט" כחלק מקבוצת החזקות בשם אוקמונט.
החברה שימשה כחדר מסחר בורסאי ומכרה מניות כושלות למשקיעים במרמה שמדובר במניות מצליחות ועולות.
בזמן שניהל את החברה, בלפורט ניהל אורח חיים ראוותני שכלל אירוח מסיבות יקרות ושימוש בסמים שהובילו להתמכרותו.
בשיאה, החברה העסיקה מעל 1,000 סוחרי מניות (ברוקרים), סחרה במניות ובהשקעות בשווי כולל של מעל מיליארד דולר, והנפיקה לציבור מנייה של חברת הנעלה בשם "סטיב מאדן" .
מימיה הראשונים של החברה, רשויות החוק עקבו אחר פעילותה ואחר עובדיה.
סגירת החברה ומעלליה הולידו מספר סרטים הוליוודים, ביניהם הסרט "הזאב מוול סטריט".
הרשות האמריקאית למסחר בניירות ערך החלה לנקוט בהליכים משפטיים כנגד החברה, הליכים שהובילו לסגירתה בשנת 1996. בלפורט הועמד לדין בגין סעיפי מרמה והונאה בניירות ערך ובגין הלבנת כספים.
הוא נידון ל-22 חודשי מאסר במתקן הכליאה בקליפורניה לאחר הסכם טיעון שחתם מול ה-FBI.
סיבת המאסר הייתה הרצת המניות וכל מעשי ההונאה שהובילו להפסד כספי המשקיעים בשווי כולל של 200 מיליון דולרים.
בית המשפט הורה לבלפורט להחזיר 110.4 מיליון דולרים לאנשים שהונה.
הוא חלק את תא המאסר שלו עם טומי צ'ונג בזמן שהמתין לפסק הדין, וצ'ונג שכנע אותו לכתוב ספר שבו יספר על חוויותיו כסוחר בבורסה.
השניים שמרו על קשר גם לאחר תום ריצוי מאסרם, ובלפורט ציין את צ'ונג כמי שהשפיע עליו לפנות לדרך אחרת ולהתפרנס מכתיבה ומהרצאה בפני קהל.
באחת מהרצאותיו, הרצאה שנערכה בדובי ב-19 במאי 2014 הוא סיפר לקהל:
אנשי התביעה במשפט חלקו על דברים אלה ואמרו: "סטראטון אוקמונט לא הייתה חברה אמיתית בוול סטריט, מכל צד המשתמע מכך".
במשפט של בלפורט, נקבע שעליו להחזיר 50% מהונו ל-1,513 אנשים שאותם הונה בעוקץ המניות שלו, סכום שנאמד בכ-110 מיליון דולרים.
מאז שחרורו מהכלא, החל לשלם את חובותיו לנושים בסכומים הבאים: 382,910 דולרים בשנת 2007, 148,799 דולרים בשנת 2008 ו-170,000 דולרים בשנת 2009. לבסוף, הוא הגיע להסכם עם ממשלת ארצות הברית ועם מערכת בתי המשפט, בו נקבע שהוא ישלם 10,000 דולרים בחודש לשארית חייו.
צילום הסרט על חייו של בלפורט, "הזאב מוול סטריט", החל באוגוסט 2012 והוא יצא לאקרנים ב-25 בדצמבר 2013. על פי מגזין טיים, רוב המוצג בסרט תואם את הספר אותו בלפורט כתב, וכן את מה שפורסם עליו במגזין פורבס.
את דמותו של בלפורט גילם לאונרדו דיקפריו, שזכה בפרס גלובוס הזהב בקטגוריית השחקן הטוב ביותר, וכן היה מועמד לפרס אוסקר לאותה קטגוריה.
בלפורט עצמו מופיע בסרט בתפקיד קטן לקראת סיומו, כמנחה כנס אנשי מכירות בניו זילנד המציג את ג'ורדן בלפורט (הדמות בגילומו של דיקפריו) כדובר המרכזי בכנס.
בינואר 2026 דווח כי שירות הסטרימינג פרמאונט+ הזמין סדרת דוקו חדשה בשם "The Real Wolf of Wall Street", העוסקת בדמותו ובפועלו של בלפורט.
הסדרה התיעודית נמצאת בשלב הפקה ותשודר בהמשך שנת 2026. הסדרה תכלול שלושה פרקים ותתבסס על ראיונות בלעדיים עם גורמים פנימיים שמעולם לא דיברו בפומבי, על קטעי וידאו חדשים ועל כ־15 אלף מסמכים ממשלתיים שלא פורסמו בעבר.
הסדרה מופקת על ידי Maxine Productions, הפועלת תחת חטיבת הדוקו של סרטי סוני, ובשיתוף בלומברג.
ג'ורדן טיילר מקריי הוא כדורסלן אמריקאי, המשחק בעמדת הסווינגמן בהפועל חולון מליגת העל בישראל
ב- 26 ביוני 2014, נבחר מקריי בבחירה ה-58 בדראפט ה-NBA קיץ 2014, על ידי סן אנטוניו ספרס.
מאוחר יותר הוא נמכר לפילדלפיה 76' והצטרף לקבוצה עבור ליגת הקיץ של ה-NBA קיץ 2014. בארבעת משחקיו בליגת הקיץ הוא עמד על ממוצע של 21.0 נקודות, 2.5 ריבאונדים, 1.0 אסיסטים ו-1.8 חטיפות למשחק.
ב- 29 באוגוסט 2014, חתם מקריי במלבורן יונייטד מהליגה האוסטרלית לעונת 2014. ב-24 בדצמבר 2014, הוא נבחר לשחקן השבוע של המחזור ה-11 לאחר שקלע מעל 30 נקודות בשני הניצחונות נגד וולונגונג ונגד סידני.
הוא נבחר גם לשחקן חודש דצמבר.
בעונה הוא רשם ממוצע של 19.9 נק', 4.7 ריבאונדים, 2.7 אסיסטים וחטיפה למשחק ב-27 משחקים וסיים במקום השלישי בנקודות, 11 בחטיפות, 12 בחסימות ו-13 במדד, בליגה.
ב-5 במרץ 2015, מקריי נרכש על ידי דלאוור 87' מליגת הפיתוח של ה-NBA.
בחודש יולי 2015, מקריי חזר לפילדלפיה לליגת הקיץ 2015 שבה הוא סיים עם ממוצעים של 12.5 נקודות ו-3.0 ריבאונדים בארבעה משחקים.
בהמשך העונה נבחר מקריי לשחק במשחק האולסטאר של ליגת הפיתוח של ה-NBA.
ב-29 בינואר 2016, חתם מקריי על חוזה ל-10 ימים בפיניקס סאנס מה-NBA.
ב-8 בפברואר, הוא חתם על חוזה נוסף של 10 ימים בסאנס.
ב-28 בפברואר 2016 חתם על חוזה ל-10 ימים בסגנית אלופת ה-NBA קליבלנד קאבלירס וערך הופעת בכורה בהפסד 113:99 לוושינגטון עם 8 נקודות ב-7 דקות מהספסל.
חודש לאחר מכן הוא כבר חתם על חוזה שנתי בקאבס, אבל הושאל לקאנטון צ'ארג' מליגת הפיתוח.
בסיום עונת זכה עם הקאבלירס באליפות ה-NBA.
ב-13 באוגוסט 2017 חתם מקריי לעונה אחת בקבוצת סאסקי בסקוניה.
בינואר 2018 נפצע בכתפו השמאלית ונאלץ להחמיץ את המשך העונה.
לקראת עונת חתם על חוזה כפול עם וושינגטון ויזארדס וקבוצת הבת שלה מליגת הפיתוח, קפיטל סיטי גו-גו.
ב-9 באפריל 2019 המירה וושינגטון את חוזהו לחוזה NBA סטנדרטי.
בפברואר 2020 הועבר בטרייד לדנוור נאגטס, בתמורה לשבאז נייפייר.
לאחר ארבעה משחקים בלבד בדנוור שוחרר מהקבוצה, וחתם על חוזה בדטרויט פיסטונס.
ב-27 בדצמבר 2020 חתם מקריי על חוזה בבייג'ינג דאקס מליגת הCBA הסינית של 1.25 מיליון דולר ל-25 משחקים.
מקריי שיחק בקבוצה ב-7 משחקים, בהם קלע בממוצע 11.3 נקודות למשחק.
ב-22 באוגוסט 2021 חתם עם מטרופוליטנס 92 מליגת העל הצרפתית על חוזה לשנה.
מקריי קלע בקבוצה 14.2 נקודות בנוסף ל-2.2 אסיסטים בממוצע למשחק בליגה הצרפתית.
במפעל היורוקאפ קלע 12.7 נקודות ביחד עם 3.1 אסיסטים בממוצע למשחק.
ב-23 בספטמבר 2022, בעקבות פציעתו של ג'יימס יאנג, חתם מקריי על חוזה עם הפועל תל אביבבעקבות היכולת הטובה שהראה הוחלט לשחרר את יאנג ולהישאר עם מקריי.
ב-20 בדצמבר 2022, קלע מקריי שיא קריירה ביורוקאפ נגד פרומיתאס פטרס של 26 נקודות, אליהם הוסיף 8 אסיסטים (גם שיא קריירה ביורוקאפ) בנוסף ל-4 ריבאונדים.
בעקבות הופעה זאת, זכה מקריי בתואר שחקן המחזור של היורוקאפ של מחזור מספר 9. מחזור לאחר מכן, ב-11 בינואר 2023, קלע מקריי שיא קריירה חדש ביורוקאפ נגד הלונדון ליונס של 36 נקודות, 4 אסיסטים ו-3 ריבאונדים, מה שהוביל לזכייה נוספת בתואר שחקן המחזור ביורוקאפ מחזור שני ברציפות.
גם לאחר שנגמרה העונה ומקריי הביע רצון להישאר בקבוצה לעוד עונה, הודיעה הפועל תל אביב ב-13 ביולי 2023 שמקריי לא ימשיך בקבוצה לעוד עונה.
אתונה על החתמתו של מקריי לעונה אחת.
ב-28 באוקטובר 2024 חתם מקריי בסקפאטי באסקט מליגת העל האיטלקית.
ג'ורדן מרון הוא יוטיובר אמריקאי-יהודי הידוע בעיקר בשם ערוץ היוטיוב שלו CaptainSparklez, שערוצו בעיקר מכיל סרטונים בהם הוא משחק מיינקראפט.
מרון עבד בעבר עבור משינימה בע"מ.
מרון התחיל את דרכו ביוטיוב עם ערוץ גיימינג של Call of Duty בשם ProsDONTtalkSHIT, שלא היה מתאים למשפחות, לא כמו הערוץ הנוכחי שלו, בו הוא מדבר בשפה פחות בוטה.
ב-2010, הוא עבר לערוץ חדש בשם CaptainSparklez, שם הוא מתמקד בעיקר במיינקראפט.
הוא היה מוצג ברשימת 30 מתחת ל-30 של פורבס ב-2016. ביוני 2016 הוא התחיל ערוץ בשם Maron Music בו הוא מפרסם מוזיקה אלקטרונית כדי לקדם מפיקי מוזיקה מתחילים.
הוא גם מפרסם שם את השירים שלו.
מרון נולד ב-10 בפברואר 1992 בעיר לוס אנג'לס שבקליפורניה, ארצות הברית.
הוריו מעולם לא היו נשואים ונפרדו זמן קצר לאחר לידתו, את רוב חייו גר ביחד עם אימו בעיר סנטה ברברה וביקר מדי כמה שבועות את אביו.
כיום הוא גר בלוס אנג'לס.
נכון לאוקטובר 2024, לערוץ היוטיוב שלו "CaptainSparklez" יש מעל ל-11.4 מיליון עוקבים ומעל 4.1 מיליארד צפיות בכל הסרטונים שלו ביחד.
הסרטונים בערוץ המרכזי שלו, עוסקים בעיקר במשחק המחשב "Minecraft" בו הוא משחק לרוב ב"Hunger Games", "Ultra Modded Survival" וגם ב"adventure maps".
נוסף על כך הוא משחק גם במשחקים נוספים כמו המשחק "Garry's Mod" ובמשחקים אחרים.
מרון התפרסם בעיקר בזכות סרטוני המוזיקה המקוריים שלו ובזכות הפארודיות שהוא עשה לשירים קיימים.
בין השירים שהוא פרסם בערוץ שלו ניתן למצוא את: Minecraft Style (פארודיה ל"Gangnam Style" של הזמר הדרום קוריאני PSY), את Fallen Kingdom (פארודיה ל-"Viva La Vida" של קולדפליי), את Take Back The Night, את Find the Pieces ואת Revenge שבינתיים הוא השיר עם הכי הרבה צפיות בערוץ שלו.
במאי 2015, מרון הוציא משחק ל-IOS ול- Android בשם Fortress Fury.
את הפרסום למשחק עשה באמצעות ערוץ היוטיוב שלו, ואף שילב מעריצים שלו בניסויי ה"בטא" של המשחק.
מרון מוכר גם פרטי לבוש תחת המותג "CaptainSparklez" בחנות וירטואלית באינטרנט.
למרון ערוצים נוספים, כגון הערוץ הראשון שלו "prosdonttalkshit", אליו העלה סרטונים מהמשחקים Call of Duty ו-Skate 3. הערוץ היה פעיל בשנת 2010, כשהסרטון האחרון הועלה בחודש יולי באותה שנה, שבו מרון מודיע על פתיחת הערוץ החדש - CaptainSparklez.
בקיץ 2016 מרון פתח ערוץ מוזיקה הנקרא "Maron Music" שבו הוא מעלה מוזיקה מקורית שלו וגם של אמנים אחרים, ובנוסף הוא מפעיל ערוץ אישי בשם Jordan Maron, בו הוא מעלה בעיקר וידאו בלוגים.
ג'ורדן דבלין הידוע יותר בשם הבמה שלו, JD מקדונה הוא מתאבק אירי, המופיע בארגון ההיאבקות WWE, בתוכנית הדגל Raw.
דבלין נולד בבריי, מחוז ויקלו.
הוא למד באוניברסיטת דבלין, שם סיים עם תואר ראשון.
דבלין החל להתאבק בגיל 12 תחת הדרכתו של פרגל דוויט (המוכר יותר תחת שם הבמה פין באלור) ופול טרייסי.
בגיל 21, דבלין שהה חצי שנה ביפן.
בשנת 2017, דבלין ערך את הופעת הבכורה שלו בארגון ההיאבקות Insane Championship Wrestling, שם התאבק נגד טרנט סבן על האליפות במשקל כבד של ICW.
דבלין הפסיד בקרב ונזקק לתפרים בראשו כדי לסגור את החתך שנגרם לו במהלך הקרב.
ב-15 בדצמבר 2016 דווח שדבלין יהיה אחד מ-16 המשתתפים בטורניר אליפות בריטניה, שנמשך יומיים אשר קבע את זהות אלוף בריטניה הראשון של ה-WWE (הטורניר נערך בתאריכים 14 ו-15 בינואר 2017).
בסיבוב הראשון של הטורניר, דבלין גבר על דני בורץ', אך ברבע הגמר הודח על ידי טיילר בייט, שזכה בטורניר.
ב-18 במאי 2018, ה-WWE פרסמו בערוץ היוטיוב שלהם את שמות המשתתפים בטורניר אליפות בריטניה השני ונודע שדבלין יהיה אחד מאותם 16 משתתפים בטורניר.
בסיבוב הראשון במסגרת טורניר אליפות בריטניה, דבלין גבר על טייסון טי-בון, אך בסיבוב הבא הוא הודח על ידי פלאש מורגן ובסטר.
ב-7 בנובמבר, דבלין ערך את הופעת הבכורה שלו בתוכנית NXT UK בניצחון על קני ויליאמס.
במהלך השבועות שבאו לאחר מכן, הוא רשם ניצחונות על פני יריבים כמו סיד סקאלה וליגרו עד שב-28 בנובמבר, דבלין כשל בניסיונו לזכות באליפות בריטניה לאחר שהפסיד בקרב המרכזי לאלוף המכהן, פיט דאן.
לאחר חילוקי דעות במהלך פרקי התוכנית NXT UK, קרב בינו לבין טראוויס בנקס נקבע לאירוע NXT UK TakeOver: Blackpool.
באירוע זה, שנערך ב-12 בינואר 2019, שני המשתתפים תקפו זה את זה לפני שהקרב החל, ובנקס היה בלתי כשיר להתמודדות.
דבלין, עשה את דרכו לזירה ואף כינה את עצמו כ"לוחם הטוב ביותר באירלנד" (צעד שביסס את דמותו כרעה); לעומת זאת, הוא נקטע על ידי הג'נרל מנג'ר של המותג, ג'וני סיינט, שהודיע שהוא עדיין יתמודד בקרב במסגרת האירוע, כשיריבו נחשף לאחר מכן כפין באלור.
בקרב בין השניים, באלור ניצח.
ב-26 וב-27 בינואר, דבלין השתתף בטורניר ה-Worlds Collide, שבו ניצח בקרב הבאטל רויאל שהעניק לו פטור מהשתתפות בסיבוב הראשון; דבלין גבר על דרו גולאק ברבע הגמר, אך הודח על ידי ולווטין דרים בחצי הגמר.
באירוע NXT UK TakeOver: Blackpool II, שנערך ב-12 בינואר 2020, דבלין נוצח על ידי טיילר בייט.
ב-23 בינואר, דבלין ניצח את ליגרו וכתוצאה מכך העפיל לקרב המרובע על אליפות ה-NXT במשקל קל באירוע Worlds Collide.
באירוע זה, שנערך ב-25 בינואר, דבלין זכה באליפות ה-NXT במשקל קל, כשניצח בקרב מרובע את האלוף לשעבר, אנג'ל גרזה, אייזיאה "סוורב" סקוט וטראוויס בנקס.
במסע הגנותיו על חגורת האליפות, דבלין הגן בהצלחה על תוארו מול יריבים מהמותגים NXT, NXT UK ו-205 לייב כגון ליאו ראש, טוני ניס, טראוויס בנקס, אמיר ג'ורדן, אוליבר קרטר, בן קרטר, דייב מסטיף, וטרנט סבן.
באפריל 2020, נחשף שדבלין לא יוכל להגן על אליפות ה-NXT במשקל קל בשל המגבלות שנוצרו עקב מגפת הקורונה באירלנד.
הודעה זו הובילה לקיום טורניר שבו נקבע אלוף NXT זמני במשקל קל, שבו זכה סנטוס אסקובר.
דבלין הגיב להודעה זו בכך שמי שיזכה בטורניר יוגדר לטעמו כ"רמאי"; עוד אמר שהוא יוכיח את עצמו כאלוף במשקל קל האמיתי, כשיבצע את חזרתו.
ב-10 במרץ 2021, דווח שדבלין יופיע ב-NXT שבוע לאחר מכן על מנת להיכנס לפיוד מול האלוף הזמני, סנטוס אסקובר.
תקופת כהונתו של 438 ימים מצד דבלין הגיעה לקיצה בלילה השני של האירוע NXT TakeOver: Stand & Deliver, שנערך ב-8 באפריל, כאשר הוא הפסיד לאותו אסקובר במסגרת קרב סולם ולפיכך אסקובר הפך לאלוף ה-NXT הבלתי מעורער במשקל קל.
שבוע לאחר מכן, דבלין התעמת עם איליה דרגונוב.
אף על פי שלא אמר מילה, ניכר באופן ברור על כוונותיו של "האס האירי" לאתגר את דרגונוב לקרב על אליפות בריטניה של NXT.
דבלין התמודד מול דרגונוב בקרב ללא קהל, אך כשל בניסיונו לזכות בתואר.
הוא השיג לעצמו הזדמנות נוספת להיאבק על תואר זה תחת התניה שבה המפסיד עוזב את NXT UK.
קרב זה ביניהם נערך בפרק המאתיים של התוכנית השבועית NXT UK, אך גם בו דבלין לא צלח במשימתו וזאת אכן הייתה הופעתו האחרונה במותג זה.
ב-21 ביוני בפרק של התוכנית NXT 2.0, שודר סרטון אשר קידם את הגעתו של דבלין למותג NXT תחת שם במה חדש, JD מקדונה.
בספיישל המסיבה האמריקאית הגדולה, שנערך ב-5 ביולי, הוא ערך את הבכורה הרשמית שלו במותג כאשר תקף את אלוף NXT, ברון ברייקר לאחר ההגנה המוצלחת של האחרון על תוארו מול קמרון גריימס.
ב-12 ביולי בפרק של התוכנית NXT 2.0, מקדונה הפריע לגריימס ותקף אותו, דבר שהוביל לקיום קרב ביניהם שבוע לאחר מכן, שבו מקדונה ניצח.
בפרק הספיישל Heatwave, שנערך ב-16 באוגוסט, מקדונה לא הצליח לזכות באליפות ה-NXT לאחר שהפסיד לאלוף, ברייקר.
מקדונה קיבל הזדמנות נוספת להתמודד על חגורת אליפות זו, כשבאירוע NXT Halloween Havoc, שנערך ב-22 באוקטובר, הוא התמודד בקרב משולש מול האלוף ברייקר ואיליה דרגונוב, שבסופו ברייקר שמר על תוארו בהצלחה.
כחלק מהדראפט של שנת 2023, מקדונה הועבר למותג Raw.
בקרב הבכורה שלו ברוסטר הראשי שהתקיים ב-29 במאי, הוא התמודד מול דולף זיגלר בקרב שנגמר בתיקו כתוצאה מספירת חוץ כפולה.
לאחר מכן, מקדונה החל להופיע בקטעים מאחורי הקלעים אשר כלל את המנטור שלו, חבר קבוצת The Judgment Day, פין באלור.
לאחר היעדרות קצרה מן המרקע, מקדונה חזר ב-7 באוגוסט בפרק של התוכנית Raw בניסיונות שבועיים לעזור לקבוצתו של באלור ואף לגרום לצירופו לקבוצה, צירוף שנבלם על ידי דמיאן פריסט.
באירוע פייבאק, שנערך ב-2 בספטמבר, מקדונה הפריע בקרב הזוגות בסגנון רחוב של באלור ופריסט מול קווין אואנס וסמי זיין, הפרעה שעזרה לבאלור ופריסט לנצח ולשמור על אליפות הזוגות הבלתי מעורערת של ה-WWE בהצלחה.
בפרק העוקב של התוכנית Raw, מקדונה העניק לפריסט מזוודת כסף בבנק מעוצבת אישית.
מאוחר יותר באותו הערב, הוא גבר על זיין בקרב יחידים לאחר הסחת דעת מצידו של דומיניק מיסטריו.
אליפות הזוגות של BCW (פעם אחת) - עם שון סאות'
אליפות העולם של OTT (פעמיים)
אליפות העולם ללא גבולות במשקל כבד של OTT (פעם אחת)
אליפות הזוגות של PBW (פעם אחת) - עם שון סאות'
אליפות הזוגות של Progress (פעם אחת) - עם סקוטי דייוויס
PWI דירג אותו במקום ה-58 מתוך 500 המתאבקים הטובים ביותר לשנת 2019
הישגים בארגון ההיאבקות TNT Extreme Wrestling
אליפות העולם של TNT (פעם אחת)
אליפות העולם לזוגות של ה-WWE (פעמיים) - ביחד עם פין באלור
קבוצת השנה (2024) - כחלק מקבוצת The Judgment Day
ג'ורדן מרסל ג'ילברט ורטו הוא כדורגלן צרפתי המשחק בעמדת הקשר באל-ערבי מליגת העל הקטרית.
ורטו ערך את הופעת הבכורה שלו במדי הקבוצה הבוגרת של נאנט ב-13 במאי 2011 במשחק ליגה נגד סדאן.
ב-13 ביולי 2015, ורטו הצטרף לקבוצת הפרמייר ליג, אסטון וילה, בחוזה לחמש שנים.
את הופעת הבכורה שלו בקבוצה ערך בניצחון 0–1 על בורנמות' שמונה ימים לאחר מכן.
לאחר עונה אחת במדי אסטון וילה, הוא הושאל לעונה אחת לסנט אטיין הצרפתית עם אופציית רכישה מאסטון וילה.
ב-25 ביולי 2017, ורטו חתם בפיורנטינה מהסרייה א' בחוזה לארבע שנים.
סכום העברה הוערך בכ-7 מיליון אירו.
את הופעת הבכורה שלו בליגה ערך ב-20 באוגוסט 2017 בהפסד 3–0 לאינטר.
ב-20 ביולי 2019, ורטו הצטרף לרומא בהשאלה לעונת אחת תמורת מיליון אירו, עם חובת רכישה בתום העונה בסך 16 מיליון אירו.
ב-15 בספטמבר 2019, ורטו ערך את הופעת הבכורה שלו במדי הקבוצה בליגה בניצחון הבית 2–4 על ססואולו.
את שערו הראשון בליגה במדי הג'יאלורוסי כבש ב-2 בנובמבר בניצחון הבית 1–2 על נאפולי, כשעשה זאת מהנקודה הלבנה.
ב-28 בנובמבר 2019, ורטו הבקיע את שערו הראשון בליגה האירופית בניצחון החוץ 0–3 על איסטנבול בשאקשהיר במסגרת המחזור החמישי של עונת 20–2019; שער זה היה פנדל.
ב-5 באוגוסט 2022 חתם באולימפיק מרסיי.
ב-7 באוגוסט ערך את הופעתו הבכורה בניצחון 4-1 על סטאד ריימס.
ב-4 בספטמבר 2024 חתם ורטו לשנתיים באולימפיק ליון.
ורטו הוא תוצר מחלקת הנוער של נבחרת צרפת, כשייצג אותה בנבחרות עד גיל 18, 19, 20 ו-21. בשנת 2013, הוא זכה עם הנבחרת בגביע העולם עד גיל 20.
נבחרת צרפת עד גיל 20
ג'ורדן צ'ארלס ווגט-רוברטס הוא במאי קולנוע וטלוויזיה יהודי-אמריקאי.
רוברטס נולד בדטרויט, מישיגן ב-22 בספטמבר 1984 למשפחה יהודית.
בגיל 14 עבר לאריזונה אך חזר למישיגן כדי לסיים את הכשרתו התיכונית עם חבריו.
הוא סיים את לימודיו ב-2003 והחל ללמוד ב"קולומביה קולג' שיקגו" בשיקגו, שם סיים בשנת 2006.
ווגט-רוברטס החל בבימוי של כמה פרקים של שתי סדרות רשת: "Memoirs of a Manchild" (בשנים 2009–2010) ו-"Book Club" (בשנים 2009–2013) וכן ביים את רוב פרקי סדרת האינטרנט "Single Dads" (שודרה ב-2009–2011).
הוא ביים ב-2009 פרק מהסדרה "Mint in a Box" וב-2010 ביים סרט קצר: "Successful Alcoholics", אשר הוקרן בפסטיבל הסרטים סאנדנס, South by Southwest בפסטיבל הסרטים של מכון הסרטים האמריקאי ועוד.
בשנת 2011 ביים כמה פרקים בסדרה "Funny or Die Presents" ו-3 פרקים בסדרה "Death Valley" של ערוץ MTV.
שנה לאחר מכן הוא ביים פרקים בסדרה "Mash Up" של ערוץ קומדי סנטרל.
כמו כן ביים 8 פרקים בסדרה הכי גרועים שיש בשנים 2014 ו-2019.
בשנת 2013 ביים את סרטו הראשון "מלכי הקיץ", דרמת התבגרות שהוקרנה בפסטיבל הסרטים סאנדנס וב-Cleveland International Film Festival בקליבלנד וזכה בפרס "הסרט חביב הקהל" של פסטיבל הסרטים העצמאיים של דאלאס לשנת 2013.
בשנת 2014, ביים את סרט הקומדיה התיעודי "Nick Offerman: American Ham" בכיכובו של ניק אופרמן, עמו עבד בסרט "מלכי הקיץ".
בשנת 2017 ביים את סרט המפלצות "קונג: אי הגולגולת", השני בסדרת יקום המפלצות של אולפני לג'נדרי.
הסרט הצליח להרוויח מעל 566 מיליון דולר בקופות.
כמו כן, נשאל ווגט-רוברטס בראיון לגבי איזה קאייג'ו הוא היה מעוניין להפיק ולצלם סרט עליו ורוברטס ענה כי הוא הביע עניין בלהפיק ולצלם סרט סולו על רודאן אחרי גודזילה נגד קונג.
בסרט הבמאי יוצר מחווה לדמות "Gray Fox" ממשחקי הווידאו "מטאל גיר" בדמות ספינה הנושאת שם זהה.
בימים אלה הוא עובד על בימוי סרט המבוסס על משחק המחשב "מטאל גיר" ולשם כך נפגש הרבה עם המעצב והתסריטאי הידאו קוג'ימה.
הוא הותקף ב-11 בספטמבר 2017 בעת שהתגורר בעיר הו צ'י מין סיטי בווייטנאם.
לאחר חקירות נעצר בהודו אדם אחד שסייע לתקיפה..
ג'ורדן פייר איו הוא כדורגלן גנאי המשחק בלסטר סיטי ובנבחרת גאנה בעמדת החלוץ.
איו התחיל את הקריירה בקבוצת ליון דושרה ובגיל 15 הצטרף לאולימפיק מרסיי.
אחרי שלוש שנים חתם על חוזה מקצועי בקבוצה הבוגרת.
ג'ורדן אייו ערך את הופעת הבכורה שלו בקבוצה הבוגרת ב-16 בדצמבר 2009 במשחק הליגה נגד לוריאן, בו גם כבש את שער הבכורה שלו בקבוצה.
מרסיי ניצחה את המשחק 1–2. ב-6 בינואר 2014 הושאל לסושו.
ב-28 ביולי 2014 איו חתם לארבע שנים בלוריאן.
ב-27 ביולי 2015 איו חתם לחמש שנים באסטון וילה מהפרמייר ליג תמורת 8 מיליון פאונד.
ב-24 באוקטובר הבקיע את שער הבכורה שלו בקבוצה נגד סוונסי סיטי.
בסיום העונה, איו הוכתר כמלך שערי הקבוצה עם 7 שערים, אך וילה ירדה לליגה השנייה.
ב-31 בינואר 2017 חתם לשלוש וחצי שנים בסוונסי סיטי תמורת כ-5 מיליון פאונד, והתאחד עם אחיו אנדרה.
לקראת סיום חלון העברות של קיץ הושאל לקריסטל פאלאס.
ב-25 ביולי 2019 חתם על חוזה בקבוצה לשלוש שנים תמורת 2.5 מיליון פאונד.
ב-23 באוגוסט 2024 חתם לשנתיים בלסטר סיטי.
ב-5 בספטמבר 2010, איו ערך את הופעת הבכורה שלו בנבחרת גאנה בניצחון 0–3 נגד במסגרת מוקדמות גביע אפריקה לאומות 2012. ב-1 ביוני 2012, איו כבש את שני שעריו הראשונים בנבחרת בניצחון 0–6 נגד .
איו השתתף עם הנבחרת בגביע אפריקה לאומות 2012, מונדיאל 2014, גביע אפריקה לאומות 2015, גביע אפריקה לאומות 2017 וגביע אפריקה לאומות 2019
איו הוא בנו של כדורגלן העבר עבדי פלה ואחיהם של אנדרה איו ועבדול רחים איו.
גביע הליגה הצרפתית: , ,
ג'ורדן קרייג היל הוא כדורסלן עבר אמריקאי, אשר שיחק באופן פעיל בין השנים 2009–2017. בן דודו של הכדורסלן טרבור בוקר.
היל נולד בעיר ניוברי שעל יד קולומביה בקרוליינה הדרומית, ובגיל 3 נפטרה אמו מסרטן השד.
בנעוריו, הוריו של אחד מחבריו לכיתה מונו כאפוטרופוסים הרשמיים שלו.
בשנת 2006 הצטרף לאוניברסיטת אריזונה, יחד עם צ'ייס באדינגר, ושיחק בקבוצת הכדורסל שלה תחת המאמן חבר היכל התהילה לוט אולסון בעונת הפרישה שלו.
בעונתו השלישית והאחרונה באוניברסיטה, 2008/2009, רשם היל ממוצעים של 18.3 נקודות ו-11.0 ריבאונדים למשחק, ונבחר הן לחמישיית העונה והן לחמישיית ההגנה של העונה במחוז ה-Pac-10. באותה עונה הודחה אריזונה מטורניר אליפות המכללות בשלב שמינית הגמר, לאחר שהובסה מול אוניברסיטת לואיוויל בתוצאה 64–103.
בדראפט ה-NBA 2009 נלקח היל בבחירה השמינית, על ידי ניו יורק ניקס.
ב-24 משחקיו עם הניקס קלע 4.0 נקודות בממוצע למשחק.
בפברואר 2010, לאחר כחצי עונה בניו יורק, הועבר ליוסטון רוקטס במסגרת טרייד בין שלוש קבוצות (עם סקרמנטו), בו עבר טרייסי מקגריידי לניקס.
בתקופתו עם הרוקטס שימש היל כמחליפם מהספסל של לואיס סקולה וצ'אק הייז, ורשם ממוצעים של 5.6 נקודות ו-4.5 ריבאונדים למשחק.
במרץ 2012, לקראת סיומה של עונת , נשלח בטרייד ללוס אנג'לס לייקרס בתמורה לדרק פישר ובחירת דראפט עתידית.
בינואר 2013 נפצע היל בירך רגלו הימנית, ונאלץ לעבור ניתוח אשר השבית אותו ממשחק עד לסיום העונה.
בעונת רשם שיאי קריירה של 12.0 נקודות ו-7.9 ריבאונדים בממוצע למשחק, אך הלייקרס סיימו את העונה במקום ה-14 באזור המערבי (מתוך 15), עם מאזן הניצחונות הנמוך בתולדות המועדון, 21–61 (25.6%).
בקיץ 2015 חתם על חוזה באינדיאנה פייסרס, ובעונתו היחידה בקבוצה קלע 8.8 נקודות בממוצע למשחק.
בעונת שיחק עבור מינסוטה טימברוולבס, אך לאורך העונה שותף בשבעה משחקים בלבד.
ביוני 2017 שוחרר מהקבוצה, ומאז לא שב לשחק.
ג'ורדן טרני בל הוא כדורסלן אמריקאי, המשחק בעמדות הפאוור פורוורד והסנטר.
בל נולד בלוס אנג'לס שבקליפורניה, וגדל בלונג ביץ' הסמוכה.
בין השנים 2013–2017 למד באוניברסיטת אורגון, ובשלוש עונותיו בקבוצת הכדורסל שלה העמיד ממוצעים של 7.8 נקודות, 6.8 ריבאונדים ו-2.2 חסימות למשחק.
בעונת 2016/2017 הוביל את הקבוצה למעמד פיינל פור טורניר אליפות המכללות, בפעם השנייה בלבד בתולדותיה, לצדם של שחקני ה-NBA לעתיד דילון ברוקס, טיילר דורסי וכריס בושיי.
במשחק רבע הגמר הצטיין בל במיוחד, כאשר קלע 11 נקודות (ב-83% מהשדה), אסף 13 ריבאונדים, חסם 8 פעמים ומסר 4 אסיסטים בניצחון קבוצתו מול אוניברסיטת קנזס.
במשחק חצי הגמר מול אוניברסיטת קרוליינה הצפונית הציג בל עוד משחק טוב, עם 13 נקודות (ב-71%), 16 ריבאונדים ו-4 חסימות, אך אורגון הפסידה בתוצאה 76–77. בסיום אותה עונה זכה בל בתואר שחקן ההגנה של מחוז Pac-12, ונבחר לחמישייה השנייה של העונה במחוז.
בדראפט ה-NBA 2017 נבחר בל בבחירה ה-38 על ידי שיקגו בולס, ומיד הועבר בטרייד לגולדן סטייט ווריורס.
ב-22 בדצמבר 2017 קלע שיא קריירה של 20 נקודות, בניצחון קבוצתו מול לוס אנג'לס לייקרס.
לאורך עונת הרוקי שלו קלע 4.6 נקודות בממוצע למשחק, ובשלב הפלייאוף שותף ב-17 מתוך 21 משחקי קבוצתו, כמחליפם מהספסל של ג'בייל מגי ודריימונד גרין, וסייע לווריורס לזכות באליפות ה-NBA.
בארבעת משחקי הגמר מול קליבלנד קאבלירס, אשר בכולם ניצחה גולדן סטייט, רשם בל ממוצעים של 5.8 נקודות ו-3.3 ריבאונדים למשחק.
בעונה העוקבת העפיל עם הווריורס לגמר ה-NBA פעם נוספת, אולם הפעם הפסידה הקבוצה בתוצאה 2–4, מול טורונטו ראפטורס.
לקראת עונת חתם בל על חוזה לעונה אחת במינסוטה טימברוולבס.
ב-27 משחקיו בקבוצה זכה לכ-9 דקות בממוצע למשחק בלבד, ותרם 3.1 נקודות למשחק.
ב-5 בפברואר 2020 נשלח בטרייד ליוסטון רוקטס, ויום לאחר מכן הועבר בטרייד נוסף לממפיס גריזליס, בתמורה לברונו קבוקלו ובחירת דראפט עתידית.
כחודש לאחר מכן שוחרר בל מהקבוצה, על מנת לפנות מקום בסגל להחתמתו של אנתוני טוליבר.
ב-11 במרץ 2020 הצטרף לקבוצת קפיטל סיטי גו-גו מליגת הפיתוח של ה-NBA.
ביוני 2020 חתם על חוזה בקליבלנד קאבלירס.
לקראת עונת הועבר בטרייד ללוס אנג'לס לייקרס, ומיד שוחרר ממנה.
בינואר 2021 חתם בל על חוזה של עשרה ימים בוושינגטון ויזארדס.
במאי 2021 חתם בחזרה בגולדן סטייט ווריורס, הפעם במסגרת "חוזה כפול".
ג'ורדן לויד הוא כדורסלן פולני יליד ארצות הברית המשחק בעמדת הרכז והקלע באנאדולו אפס מליגת העל הטורקית והיורוליג.
לויד נולד בשיקגו, אילינוי, ארצות הברית, וגדל באטלנטה שבג'ורג'יה.
בעונת שיחק בהפועל אילת, שם הוא סיפק ממוצעים של 17.4 נקודות, 4.9 ריבאונדים, 3.3 אסיסטים וחטיפה וחצי בממוצע למשחק.
בעונת שיחק בטורונטו ראפטורס, עמה זכה באליפות ה-NBA.
ביולי 2020 חתם בכוכב האדום בלגרד.
ביוני 2021 חתם בזניט הרוסית.
ב-14 ביולי 2024 חתם לשנתיים במכבי תל אביב, אך כבר ב-9 באוקטובר עזב את הקבוצה בעקבות המצב הביטחוני בישראל וב-12 באוקטובר חתם בשנתיים בקבוצתו הקודמת מונקו.
ג'ורדן ג'יימס גבריס הוא שחקן קנדי.
הוא ידוע בעיקר בשל תפקידו כפליקס דוקינס בסדרת המותחן של BBC America (אנ'), "אורפן בלאק" (2013–2017) ומתפקידו בתור ג'סטין בסדרה הקומית של פריים וידאו, "האגם" (אנ') (2022–2023).
גבריס נולד בברמפטון וגדל בעיירה קאלדון (אנ'), שבסביבת טורונטו רבתי, אונטריו שבקנדה.
אביו הוא מהגר יווני שעבד במועצת בתי הספר של מחוז טורונטו ובהמשך עזב כדי לעסוק בפיתוח נדל"ן.
אמו נולדה בקנדה, והיא ממוצא צפון אירופאי.
בעבר היא עבדה בעיתון הקנדי "הגלוב אנד מייל".
הוא הצעיר מבין שלושה ילדים.
מאוחר יותר למד בבית הספר התיכון מייפילד, אך לא התקבל לתוכנית האמנויות.
בשנת 2008, גבריס השתתף בסרט העצמאי הקנדי "", לצד מייקל מדסן, קים קואטס ואמנדה פלאמר, וגילם את פרי טנדר, הדמות הראשית.
בשנת 2010, גבריס כיכב בסדרת הלייב אקשן של Cartoon Network, "היסטוריה לא טבעית".
גבריס כיכב גם בסדרת הדרמה "אורפן בלאק" של BBC America וערוץ Space הקנדי.
בשנת 2010 גבריס זכה להוקרה על ידי מגזין פלייבק, Panavision קנדה והיכל התהילה לקולנוע וטלוויזיה קנדיים, ונכלל ברשימת "עשרת השחקנים שכדאי לצפות בהם" לשנת 2010. בין מקבלי התואר הקודמים נמנים נינה דוברב וקסבייה דולן.
בשנת 2014 זכה גבריס בפרס "שחקן המשנה הטוב ביותר" בטקס פרסי המסך הקנדיים, וזכה גם בפרס "ההופעה הטובה ביותר בפרק" בטקס פרסי קונסטליישן.
ב-18 באוגוסט 2014 גבריס הוכרז כזוכה בפרס EWwy בקטגוריית "שחקן המשנה הטוב ביותר בסדרת דרמה" לשנת 2014.
בשנת 2016, גבריס הופיע בתפקיד משנה בסרט "ים של עצים", בבימויו של גאס ואן סנט ובכיכובם של מתיו מקונוהיי וקן ואטאנבה, ובשנת 2017 כיכב יחד עם לנה אולין בסרט הדרמה העצמאי "Maya Dardel".
הסרט הוקרן לראשונה בפסטיבל SXSW וקיבל ביקורות חיוביות לרוב.
המבטא האנגלי שגבריס משתמש בו בתפקידו כפליקס דוקינס צוין לטובה בזכות האותנטיות שלו, אף על פי שגבריס אינו אנגלי.
הכתב דלטון רוס מאנטרטיינמנט ויקלי אמר כי הוא "לא משוכנע לגמרי שהמבטא שהוא מזייף הוא לא המבטא הרגיל שלו".
גבריס אמר לרוס שמיכיל האוסמן, ג'רום פלין ומריה דויל קנדי חשבו כולם שהוא אנגלי:כשהפסקתי את העמדת הפנים לאחר הקראת התסריט, מריה [קנדי] הייתה המומה.
אני חושב ששימוש במבטא או בהעמדת פנים נתן לי חופש ללכת על תפקידים ואודישנים אחרים ולהתנסות עם קולות אחרים.
התפקיד היה ללא ספק החוויה הכי משחררת שאדם בגילי יכול לחוות.
יש כל כך מעט דמויות צבעוניות לאנשים בגילי, זה תענוג אמיתי להתנסות בעבודה על דמות.
גאווארי הוא הומוסקסואל מוצהר, ומאז ספטמבר 2013 הוא יוצא עם השחקן והתסריטאי דבון גריי.
הוא קרוב משפחה רחוק של הבמאי היווני-צרפתי קוסטה גברס.
פרי טנדר 2013 קללתו של צ'אקי שליח לשעבר בארצות הברית 2015 ים של עצים אריק 2017 Maya Dardel קווין2025Wish You Were Hereצ'אקיTouch Meקרייג
ג'ורדן מיקי הוא כדורסלן אמריקאי, המשחק בעמדת הפאוור פורוורד והסנטר בזניט מה־VTB ומהיורוליג.
ביחד עם חברו אלייז'ה תומאס החל להתאמן בבית ספר לכדורסל.
בשנים 2013–2015 הוא שיחק בקבוצה של אוניברסיטת המדינה של לואיזיאנה.
כבר בסוף עונתו השנייה הוא קיבל מספר פרסים והחליט להצטרף לדראפט ה-NBA.
לאחר שנבחר בדראפט 2015 חתם מיקי בסלטיקס.
מיקי בילה את רוב תחילת עונתו הראשונה בקבוצת ליגת הפיתוח שעבדה בשיתוף פעולה עם הסלטיקס מיין רד קלאוס.
מיקי זכה להיות המצטיין של ינואר עם ממוצעים של: 19.6 נקודות, 10.5 ריבאונדים, 5.3 חסימות ו-1.8 אסיסטים.
ב-6 בדצמבר 2016 קלע מיקי שיא עונתי של 32 נקודות.
ב-31 בדצמבר 2016 רשם טריפל דאבל ראשון בקריירה של: 13 נקודות, 13 ריבאונדים ו-10 חסימות בניצחון קבוצתו 119–112 על טקסס לג'נדס.
מיקי נבחר למשחק האולסטאר של ליגת הפיתוח אך פספס אותו בגלל פציעה בקרסול והוחלף בקבוצת המזרח (השחקן שהחליף אותו היה קית' בנסון).
את משחק ה-NBA הראשון שלו ערך מול ממפיס גריזליס שם לא קלע.
בעונתו השנייה בקבוצה הוא שותף בשמונה מתשעה-עשר המשחקים הראשונים של הקבוצה כמחליפו של אמיר ג'ונסון.
משחקו הטוב ביותר היה מול דנוור נאגטס שם קלע שמונה נקודות, קטף 4 ריבאונדים וחילק 4 אסיסטים.
בסוף העונה ויתרו הסלטיקס על מיקי.
ב-20 באוגוסט 2017 חתם מיקי במיאמי היט לעונה אחת עם אופציה לעונה נוספת.
הוא קלע שיא קריירה של תשע נקודות בניצחון קבוצתו 85–90 על לוס אנג'לס קליפרס.
ההיט לא מימשו את האופציה על מיקי בסוף העונה.
ב-26 ביולי 2018 חתם מיקי לעונה אחת במועדון הרוסי חימקי מוסקבה.
שם העמיד ממוצעים של: 14.2 נקודות, 5 ריבאונדים, 0.7 אסיסטים ו-1.5 חסימות (ביורוליג).
ב-15 ביולי 2019 חתם מיקי לשנתיים במועדון הפאר הספרדי ריאל מדריד.
שם העמיד ממוצעים של: 9 נקודות, 4.2 ריבאונדים, 0.6 אסיסטים ו-1.5 חסימות (ביורוליג).
בסוף העונה ריאל מדריד ויתרו על מיקי.
ב-21 ביולי 2020 חתם מיקי בחימקי מוסקבה לקדנציה שנייה.
אותה עונה הייתה עונה לא טובה של חימקי שהודחה מהיורוליג וסיימה בתחתית הטבלה.
מיקי העמיד ממוצעים של: 15.5 נקודות, 5.3 ריבאונדים ו-1.6 אסיסטים (ב-VTB) ו: 14.3 נקודות, 5.5 ריבאונדים ו-0.8 אסיסטים (ביורוליג).
ב־7 ביולי 2021 חתם לשנה אחת בזניט.
ג'ורדן אנתוני פּוּל הוא כדורסלן אמריקאי המשחק בעמדת הרכז בניו אורלינס פליקנס מליגת ה-NBA.
פול נולד וגדל במילווקי שבמדינת ויסקונסין, ועד לשנת 2016 למד ב"תיכון רופוס קינג" המקומי.
לקראת שנתו האחרונה בליגת התיכונים עבר ללמוד ב"תיכון לה לומייר" שבעיר לה פורטה, אינדיאנה.
בקבוצת הכדורסל של לה פורטה שיתף פעולה עם שחקני ליגת ה-NBA לעתיד ג'ארן ג'קסון הבן ובראיין בואן.
בשנת 2017 החל ללמוד ולשחק באוניברסיטת מישיגן.
בעונתו הראשונה קלע 6.1 נקודות בממוצע למשחק, וסייע לקבוצה להעפיל לגמר טורניר אליפות המכללות בכדורסל, בו הפסידה מול אוניברסיטת וילאנובה.
בעונה הבאה שימש כשחקן חמישייה קבוע, ותרם 12.8 נקודות, 3.0 ריבאונדים ו-2.2 אסיסטים בממוצע למשחק.
לאורך שתי עונותיו עם ה"וולברינס" שיחק לצד שחקני ה-NBA לעתיד דאנקן רובינסון, מוריץ וגנר ואיגנאס בראזדייקיס.
בדראפט ה-NBA 2019 נבחר על ידי גולדן סטייט ווריורס, בבחירה ה-28. החוזה המובטח שלו עמד על 6.2 מיליון דולר על פני שלוש שנים.
ב-29 באוקטובר 2019 פתח לראשונה עבור הווריירס במשחק מול ניו אורלינס פליקנס, וקלע 13 נקודות.
בדצמבר 2019 הושאל לסנטה קרוז ווריורס מליגת הפיתוח של ה-NBA.
בשלושת משחקיו עם סנטה קרוז קלע 26.0 נקודות בממוצע למשחק.
בינואר 2020 נקרא פול לחזור להרכב של גולדן סטייט ב-NBA.
ב-18 בינואר 2020 קלע שיא אישי של 21 נקודות בניצחון 109–95 מול אורלנדו מג'יק.
ב-4 במרץ 2021 שיפר את שיאו כשקלע 26 נקודות מול פיניקס סאנס, וב-14 במאי 2021 קבע שיא קריירה חדש של 38 נקודות בניצחון 125–122 מול הפליקנס.
הוא השתלט על עמדת הקלע של הווריורס לעונת 2022/2021, בעוד קליי תומפסון מתאושש מפציעה קשה.
ב-21 בנובמבר 2021 קלע 33 נקודות בשיא של 8 שלשות בקריירה בניצחון 119–104 על טורונטו ראפטורס.
עם חזרתו של תומפסון מפציעה להרכב הפותח בינואר 2022 החל פול לשחק רכז בשיטת שלושה גארדים, לצדם של תומפסון וסטף קרי.
כאשר קרי הושבת בסוף העונה, קלע פול 20 נקודות או יותר ב-18 מתוך 20 המשחקים האחרונים.
17 מתוך 20+ ההצגות האלה הגיעו במשחקים רצופים.
פול לא היה אחד משלושת הפיינליסטים הרשמיים לפרס השחקן המשתפר של העונה ב-NBA, כשסיים רביעי בהצבעה.
בטרום עונת 2022/2023 הוכה על ידי חברו לקבוצה דריימונד גרין לאחר סכסוך מילולי במהלך אימון הקבוצה.
ב-6 ביולי 2023 הועבר בטרייד יחד עם פטריק בולדווין ג'וניור, ראיין רולינס ובחירות דראפט עתידיות לוושינגטון ויזארדס בתמורה לכריס פול.
ב-6 ביולי 2025 הועבר במסגרת טרייד לניו אורלינס פליקנס.
ג'ורדן לארסון (בשוודית: Jordan Larsson; נולד ב-20 ביוני 1997) הוא כדורגלן שוודי המשחק בעמדת החלוץ בפ.צ.
הוא בנו של כדורגלן העבר הנריק לארסון ונקרא על שמו של מייקל ג'ורדן.
כאשר היה בן 7, לארסון הצטרף ללה מאסיה.
בגיל 9, חזר עם משפחתו לשוודיה והצטרף לקבוצת הילדים של הוגבורג.
בגיל 15, הצטרף לקבוצה הבוגרת ששיחקה בליגה הרביעית השוודית.
ב-24 ביולי 2014, לארסון חתם לחמש שנים בהלסינגבורג מליגת העל השוודית.
3 ימים לאחר מכן, לארסון ערך את הופעת הבכורה שלו בקבוצה בתיקו 1-1 נגד ארברו.
ב-26 באוגוסט, לארסון הבקיע צמד בניצחון 1–4 נגד טורסלנדה במסגרת הגביע השוודי.
בנובמבר , מונה אביו למאמנו בהלסינגבורג.
ב-6 ביוני 2015, לארסון הבקיע את שער הליגה הראשון שלו בקבוצה, בניצחון 0–3 נגד אטווידברג.
ב-2 בינואר 2017, לארסון חתם בניימכן מליגת העל ההולנדית.
10 ימים לאחר מכן, לארסון ערך את הופעת הבכורה שלו בקבוצה בניצחון 0–1 נגד וילם II.
ב-18 באוגוסט, הבקיע צמד בניצחון 1–3 נגד אלמיירה סיטי.
ב-2 בינואר 2018, לארסון חזר לשוודיה, כאשר חתם לשלוש שנים בנורשפין.
ב-23 באוגוסט 2018, לארסון הבקיע שלושער בניצחון 0–10 נגד ברוטבי מהליגה השישית, במסגרת הסיבוב השני של הגביע השוודי.
ב-18 ביולי 2019, לארסון ערך את הופעת הבכורה שלו בזירה האירופית, בניצחון 1–2 נגד סנט פטריק את'לטיק האירית במסגרת מוקדמות הליגה האירופית, בו גם הבקיע את שער הבכורה שלו בזירה האירופית.
ב-2 באוגוסט 2019, לארסון חתם בספרטק מוסקבה מליגת העל הרוסית תמורת כ-4 מיליון אירו.
ב-27 באוקטובר 2019, לארסון הבקיע צמד בניצחון 0–3 בדרבי נגד לוקומוטיב מוסקבה.
בצעירותו, לארסון שיחק בנבחרות הצעירות של שוודיה.
ב-7 בינואר 2018, לארסון ערך את הופעת הבכורה שלו בנבחרת הבוגרת, בתיקו 1-1 נגד במשחק ידידות שנערך באבו דאבי.
יומיים לאחר מכן, הבקיע את שער הבכורה שלו בנבחרת במשחק ידידות נגד שנערך בדוחה.
לארסון נכלל בסגל הנבחרת לקראת יורו 2020.
ג'ורדן קרל וילר דייוויס , המוכר בשם הבמה ג'ורדן דייוויס (Jordan Davis), הוא זמר-יוצר קאנטרי פופ אמריקאי.
דייוויס נולד בשריבפורט, לואיזיאנה, ארצות הברית.
דודו, סטן פול דייוויס, היה אחד מכותבי הסינגלים המצליחים של טרייסי לורנס , "Today's Lonely Fool" ו-"Better Man, Better Off".
הוא למד בבית הספר התיכון סי.
בירד, ולמד מדעי הסביבה באוניברסיטת מדינת לואיזיאנה.
לאחר שסיים את לימודיו, הוא עבר לגור בנאשוויל, טנסי ב-2012. ב-2016, הוא הוחתם אצל יוניברסל מיוזיק גרופ.
ב-6 ביוני 2017, הוא הוציא את הסינגל "Singles You Up".
השיר הגיע, בשיאו, למקום הראשון במצעד הקאנטרי איירפליי, למקום הרביעי במצעד שירי הקאנטרי ולמקום ה-50 בבילבורד הוט 100.
ב-23 במרץ 2018, הוא הוציא את אלבום המוזיקה הראשון שלו, Home State.
ב-7 במאי 2018, הוא הוציא את הסינגל "Take It from Me".
השיר הגיע, בשיאו, למקום השני במצעד הקאנטרי איירפליי, למקום הרביעי במצעד שירי הקאנטרי ולמקום ה-46 בבילבורד הוט 100.
ב-22 באפריל 2019, הוא הוציא את הסינגל "Slow Dance in a Parking Lot".
השיר הגיע, בשיאו, למקום הראשון במצעד הקאנטרי איירפליי, למקום השישי במצעד שירי הקאנטרי ולמקום ה-37 בבילבורד הוט 100. ב-8 בנובמבר 2019, הוא הוציא, בשיתוף פעולה עם ג'וליה מייקלס, את הסינגל "Cool Anymore".
ב-22 במאי 2020, הוא הוציא את המיני-אלבום הראשון שלו, Jordan Davis.
ב-25 במאי 2020, הוא הוציא את הסינגל "Almost Maybes".
השיר הגיע, בשיאו, למקום השביעי במצעד הקאנטרי איירפליי, למקום השמיני במצעד שירי הקאנטרי ולמקום ה-51 בבילבורד הוט 100.
ב-21 במאי 2021, הוא הוציא את המיני-אלבום השני שלו, Buy Dirt.
דייוויס התחתן עם קריסטן אוקונור ב-25 במרץ 2017. ב-15 ביולי 2019, הם הודיעו כי הם מצפים לילדם הראשון.
בתם, אלואיז לרקין, נולדה ב-17 בנובמבר 2019. ב-17 במאי 2021, הם הודיעו כי הם מצפים לילדם השני.
ג'ורדן בקיטמבה זמורה הוא כדורגלן זימבבואי, המשחק בעמדת המגן השמאלי בקבוצת אודינזה מהסרייה א' ובנבחרת זימבבואה.
זמורה הצטרף לאקדמיה של קווינס פארק ריינג'רס בגיל שש, ושיחק בה במשך שלוש שנים.
לאחר תקופת מבחן באקדמיה של צ'לסי, עבר לאקדמיה של צ'רלטון את'לטיק, בה שיחק במשך שמונה שנים.
ב-8 ביולי 2019 חתם זמורה במחלקת הנוער של בורנמות'.